**Automobilinio strėlinio krano operatoriaus modulinė profesinio mokymo programa, valstybinis kodas T32104106**

**Modulio pavadinimas – „Krovinių kabinėjimas“**

|  |  |  |
| --- | --- | --- |
| Valstybinis kodas | 310410005 | |
| Modulio LTKS lygis | III | |
| Apimtis mokymosi kreditais | 3 | |
| Asmens pasirengimo mokytis modulyje reikalavimai (jei taikoma) | Pagrindinis išsilavinimas  Ne jaunesnis kaip 18 metų | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Įvertinti kranų saugumą. | 1.1. Apibūdinti keliamuosius kranus. | **Tema.** ***Kėlimo įrenginiai ir jų veikimas***   * Kranų klasifikavimas * Kranų techniniai parametrai * Kranų darbo sąlygos |
| 1.2. Paaiškinti kranų saugos prietaisus ir įtaisus. | **Tema.** ***Kranų techniniai parametrai ir saugos įtaisai***   * Kėlimo galia, siekis, krūvio momentas * Prietaisai ir įtaisai saugantys keliamuosius kranus, jų patikra ir reikšmė saugiam darbui |
| 1.3. Paaiškinti darbo su kranais organizavimo pagrindus. | **Tema.** ***Kranų darbo organizavimas***   * Kranų registravimas ir priežiūra * Atsakingi už kranų naudojimą asmenys * Aptarnaujantis personalas * Kranų naudojimo taisyklės, instrukcijos * Kranų darbo organizavimo reikalavimai |
| 1.4. Įvertinti kranų pastatymo sąlygas atsižvelgiant į saugos reikalavimus. | **Tema.** ***Kranų pastatymas darbo zonoje***   * Kranų pastatymas prie iškasų, šlaitų * Kranų pastatymas prie elektros oro linijų * Kranų pastatymas statybvietėje, sandėliavimo aikštelėje |
| 2. Parinkti ir įvertinti krovinio kabinimo įtaisus. | 2.1. Apibūdinti krovinių kabinimo įtaisus, jų konstrukciją. | **Tema.** ***Krovinių kabinimo įtaisai***   * Krovinių kabinimui naudojami įtaisai ir tara * Kabinimui naudojamos įrangos klasifikavimas, ženklinimas |
| 2.2. Paaiškinti kabinimo būdus. | **Tema.** ***Krovinių kabinimo būdai***   * Kabinimas už kilpų bei kitų numatytų vietų * Kabinimas krovinį apjuosiant * Kabinimas naudojant specialią įrangą * Įvairių rūšių krovinių kabinimas |
| 2.3. Parinkti kabinimo įtaisus. | **Tema.** ***Kabinimo įtaisų parinkimas***   * Kabinimo įtaisų parinkimo principai * Kabinimo įtaisų parinkimas pagal kėlimo galią * Kabinimo įtaisų parinkimas pagal kabinimo būdus * Kabinimo įtaisų parinkimas pagal krovinio gabaritus * Kėlimo reikmenų (keičiamų krovinių kabinimo įtaisų) parinkimas pagal keliamų krovinių paskirtį, užkabinimo vietas, pritvirtinimo įrangą ir atmosferines sąlygas * Kėlimo reikmenų (keičiamų krovinių kabinimo įtaisų) parinkimas įvertinant užkabinimo būdą ir konfigūraciją |
| 2.4. Vertinti kabinimo įtaisų būklę. | **Tema.** ***Kabinimo įtaisų būklės vertinimas***   * Krovinių kabinimo įtaisų ir atskirų jos elementų vertinimo kriterijai * Stropų tinkamumo naudoti nustatymas * Kabinimo įtaisų ir kėlimo reikmenų saugojimas |
| 3. Vykdyti krovos darbus. | 3.1. Apibūdinti saugų krovos darbų atlikimą. | **Tema.** ***Krovos darbai***   * Darbuotojų sauga ir sveikata atliekant krovos darbus * Krovinių kabinėtojo saugos ir sveikatos instrukcija * Krovinių kabinėtojo pareigos * Nelaimingų atsitikimų ir avarijų priežastys kabinėjant krovinius * Elektrosaugos taisyklės ir apsauga nuo elektros srovės poveikio * Gaisrinė sauga, gaisro gesinimo būdai ir priemonės * Pirmosios pagalbos suteikimas nukentėjusiajam nelaimingo atsitikimo metu * Darbai atliekami statybos aikštelėje * Transporto priemonių krovos organizavimas |
| 3.2. Apibūdinti krovinių sandėliavimo reikalavimus. | **Tema.** ***Reikalavimai krovinių sandėliavimui***   * Atviros ir uždaros krovinių sandėliavimo aikštelės * Sandėliuojamų krovinių išdėstymas * Leistini krovinių sandėliavimo aukščiai |
| 3.3. Suprasti perduodamus signalus. | **Tema.** ***Signalizavimas kranininkui***   * Signalizavimo tvarka * Informacijos perdavimas rankų ženklais * Signalizavimas balsu |
| 3.4. Įvertinti krovinio svorį. | **Tema.** ***Kabinamo krovinio įvertinimas***   * Krovinių rūšys * Krovinių ženklinimas * Krovinio svorio nustatymas * Kabinimo schemų nagrinėjimas |
| 3.5. Dirbti atvirose aikštelėse ir uždarose patalpose. | **Tema.** ***Darbų atlikimas atvirose aikštelėse ir uždarose patalpose***   * Meteorologinių sąlygų, aplinkinių veiksnių įtaka darbui * Ribota erdvė, veikiantys įrenginiai, transporto judėjimas |
| Mokymosi pasiekimų vertinimo kriterijai | Paaiškinti darbo su kranais organizavimo pagrindai. Įvertintos krano pastatymo sąlygos atsižvelgiant į saugos reikalavimus. Apibūdinti krovinių kabinimo įtaisai, jų konstrukcija. Paaiškinti kabinimo būdai. Parinkta kabinimo įranga. Įvertinta kabinimo įtaisų būklė. Apibūdintas krovos darbų atlikimas. Apibūdinti krovinių sandėliavimo reikalavimai. Signalizuota krano operatoriui. Įvertintas krovinys. Užkabinti ir atkabinti kroviniai, laikantis darbuotojų saugos ir sveikatos instrukcijų, reikalavimų, stropavimo schemų. Saugiai atlikti darbai atvirose aikštelėse ir uždarose patalpose. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Lietuvos Respublikos potencialiai pavojingų įrenginių priežiūros įstatymas * Darbo įrenginių naudojimo bendrieji nuostatai * Kėlimo kranų naudojimo taisyklės * Techninis reglamentas „Mašinų sauga“ * Saugos ir sveikatos taisyklės statyboje * Techninis reglamentas „Kėlimo reikmenys. Sertifikavimas ir ženklinimas“ * Valstybinės darbo inspekcijos parengtos metodinės rekomendacijos ir interaktyvios mokymo priemonės * Saugos ir sveikatos apsaugos ženklų naudojimo darbovietėse nuostatai   *Mokymo(si) priemonės:*   * Vaizdinės priemonės, plakatai, schemos, video medžiaga * Ženklai ir įspėjančios priemonės * Kabinimo reikmenų maketai ir naturalūs pavyzdžiai * Defektuotų kėlimo reikmenų pavyzdžiai * Darbui reikalingi dokumentai, schemos, instrukcijos | |
| Reikalavimai teorinio ir praktinio mokymo vietai | Klasė ar kita mokymuisi pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta asmeninėmis apsaugos priemonėmis, kėlimo kranu, kroviniais, krovinių kėlimo ir kabinimo įtaisais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) kompetenciją dirbti krovinių kabinėtoju ir 3 metų krovinių kabinėtojo profesinę patirtį. | |